5.3 Banci, sponsori si mecena  - sprijinitori ai scolilor si bisericilor ortodoxe din Tara Zarandului- in decursul timpului
 
                
 
                In imprejurarile create dupa 1849 – anii absolutismului – si dupa 1860 – anii constitutionalismului -, intelectualitatea din Zarand a fost in masura sa aprecieze cat de in urma a ramas acest comitat, sub raportul invatamantului romanesc.
                        Fiecare dintre cei prezenti atunci la ridicarea zarandenilor, stia ca are ceva de dat pentru a rasplati suferinta inaintasilor, ca la randul lor, suferinta si greul de azi vor fi biruinta de maine.
                        La baza acestui ideal a stat toata truda barbatilor mari ai romanimii de atunci din fruntea comitatului Zarand: Ioan Pipos, Iosif Hodos si Sigismund Borlea, caliti in organizarea Revolutiei romanesti de la 1848, luptatori cu arma in timpul revolutiei si luptatori in Parlamentul de la Budapesta pentru sustinerea drepturilor natiunii romane, apoi Amos Francu, tribunul de la Valea Dosului si Gura Ampoitii, G.Secula si ceilalti functionari si juzi din Zarand.
                        
                        Dupa revolutia de la 1848, ministrul instructiunii de la Viena la intalnirea cu delegatia romana reprezentata de mitropolitul Andrei Saguna in anul  1850, declara hotarat ca: “toate neamurile intinsului Imperiu, pot sa-si deschida scoli nationale, mai ales scoli primare – cate vreau si cate pot”. In materialul inaintat secretarului ministerial, mitropolitul Saguna, cerea deschiderea pe seama romanilor din Zarand a unui gimnaziu superior la Brad si a unui gimnaziu real la Halmagiu.
                        Ca o urmare fireasca a ideilor timpului, protopopul Halmagiului, Petru Moldovan, incepe sa dezvolte o asidua si fructuoasa activitate pe toate terenurile vietii publice. Astfel, incepe restaurarea bisericilor ruinate si jefuite in timpul revolutiei si  infiinteaza cu sprijinul autoritatilor civile intaia organizatie scolara.
                        In anul 1861, la Brad, pe langa scoala populara infiintata anterior, se deschide si o scoala normala din care urma sa se recruteze elevii care solicitau intrarea in gimnaziu.
                        In acele vremuri, statul nu se angaja in cheltuieli de sustinerea scolilor. Infiintarea si sustinerea acestora era lasata in sarcina initiativei particulare, a comunelor politice si a parohiilor si conditionata de dovada resurselor necesare pentru intretinerea unitatilor si plata personalului didactic.Insufletirea celor buni nu lipsea, insa banii se gaseau cu greu. 
                        S-a gasit insa un mare binefacator: poporul , taranimea satelor zarandene din cele 92 de comune, care au consimtit la indemnul preotimii sa-si cedeze obligatiunile de stat in suma de 58200 florini, actiune ce are loc in anul 1863, odata si cu cumpararea mosiei de la Mihaileni, un izvor de castig pretios. Dupa hotararea soborului de preoti din anul 1861 asupra localului ce va gazdui gimnaziul din Brad, in anul 1864 are loc cumpararea cladirilor din centrul  Bradului cu suma de 2000 florini, cladiri ce apartineau proprietarului Francisc, “Ospataria lui Frantz”, si intabularea lor pe numele gimnaziului, act realizat cu sprijinul banesc a 52 de preoti din Tara Zarandului.
                        Referitor la caracterul ce urma sa-l aiba gimnaziul, au fost duse discutii pagubitoare timp de cativa ani. In timpul acestor discutii, au fost elaborate trei proiecte de statut.
                        Pentru atingerea acestui ideal, timp de 6 ani fara intrerupere au muncit: Ioan Pipos, comitele suprem, Dr.Iosif Hodos si Amos Francu, vicecomiti, Sigismuns Borlea, deputatul Halmagiului, secondati de un mare numar de preoti si alti intelectuali din judet, scriind rapoarte, intocmind situatii, adunand ban cu ban si facand interventii la guvern pentru reusita cauzei.
                        
                        Dar, toata aceasta munca incepe sa se incununeze cu lauri ,numai dupa aparitia Legii 37 in anul 1868, referitoare la invatamant, cand  se stabileste si  denumirea de gimnaziu roman greco-ortodox,  forma acceptata si de Andrei Saguna si de minister, urmand apoi ultimele demersuri legate de forma statutului accceptat, in care au fost implicati prefectul Demetriu Ionescu, protopopul Moise Lazar, Dr.Iosif Hodos, G.Secula, Ioan Groza, protopop in Halmagiu, actiune ce s-a  finalizat oficial la 14 IULIE 1869.
                        De acest ideal s-a legat inima primei generatii de dascali ai gimnaziului mare din Brad.            
                        In cursul timpului fondurile au crescut prin numeroase donatii, astfel incepand cu anul 1880 , contributiile la fondul gimnazial au loc si cu ocazia diferitelor evenimente din viata scolii sau a comunitatii: organizarea de serbari scolare, pregatirea unor concerte, regizarea si prezentarea unor piese de teatru, serbari populare campenesti, cu prilejul casatoriei de la “jocul miresei” si multe alte evenimente .
                        Printre donatorii de seama in aceasta perioada amintim pe Av.Teodor Pop -  Baia de Cris, care si-a  donat dupa moartea sa intreaga avere gimnaziului – 120.000 coroane si diferite efecte de stat .
                        Teodor Pop venea din lumea satului bihorean, iar in 1868 se stabileste ca pretor la Baia de Cris. Participa la infiintarea Bancii “Albina” din Sibiu in 1869, la infiintarea  Bancii “Crisana “in Brad in 1891, iar in 1897 la infiintarea Bancii “Zarandeana” din Baita.
Prezent mereu la serbarile de sfarsit de an scolar, ofera premii elevilor. Fiu credincios al Bisericii Ortodoxe, participa la Conferintele nationale si este ales deputat in Sinodul Diecezan din Arad si in Congresul National Bisericesc din Sibiu.
      In mai 1905, se pune baza unui fond si  incepe actiunea pentru constructia noului local a liceului din Brad, in care sa se poata face completarea la opt clase.
In acest scop s-a lansat un apel natiunii romane de pretutindeni, apel care a avut un frumos rasunet.
Au raspuns intelectuali, meseriasi si tarani romani din intreg cuprinsul Transilvaniei, din Sighet si Satu Mare pana la Brasov si Orsova.
Au venit donatii si de la emigrantii din America, iar Mitropolia din Sibiu a acordat anual, cate 1000 de coroane, incepand cu  infiintarea gimnaziului.
Institutele de credit romanesti din Transilvania, in frunte cu Banca “Crisana” din Brad si Banca “Albina” din Sibiu, au  participat activ la acest nou edificiu.
1. Un mare binefacator a fost Vasile Stroescu – Mecena culturii romane, care a trimis scolilor din Transilvania peste 1 mil. de coroane, d.c. 100.000 pentru impulsionarea construirii noului local al gimnaziului din Brad. Desi descindea dintr-o familie de boieri din BASARABIA, intreaga atentie si-o indreapta spre fratii din Moldova, Muntenia, dar mai ales spre Transilvania. In Moldova infiinteaza 20 - 30 de scoli, iar la Bucuresti pune bazele unui fond pentru construirea unei catedrale. Ca un adevarat Mesia pentru romani, intelege ca trebuie sa deschida larg baierele pungii pentru salvarea culturii nationale.  Fondurile au avut diverse destinatii: construirea sau repararea de scoli, biserici, infiintarea de Banci satesti si multe altele. 
2. Iuliu Giurgea – nascut la Brad, imbina activitatea de ziarist cu cea de scriitor de literatura originala si traduceri din literatura engleza. Impresioneaza faptul ca din banii obtinuti din scrierea si tiparirea de carte romaneasca, in semn de inalta recunostinta pentru bradeni, a facut numeroase donatii in interes public. Pentru aceasta , el este considerat ctitor al Bisericii Ortodoxe din Brad, alaturi de Ioan Gigurtu, directorul general al Societatii “Mica” si Ioan Ghisa, directorul Bancii “Crisana”.
3. In anul 1920, Societatea Mica a preluat exploatarile miniere aurifere din regiunea Bradului, iar conducerea societatii si-a dat seama de indatoririle sociale si nationale.
Societatea Mica a intreprins in acest sens un vast program de emancipare sociala si culturala a populatiei din cele 44 de sate de unde proveneau muncitorii minieri.
Bisericile de la Brad, Ruda, Bucuresci, o scoala spatioasa si un camin de ucenici la Gurabarza, ajutoare pentru scoli si biserici arondate mai tuturor comunelor din Zarand, lumina electrica din uzinele proprii, acordata in mod gratuit pentru toate scolile si bisericile din tinut, carti de scoala gratuite pentru copiii minerilor, zece burse in fiecare an pentru studentii nascuti in Zarand, sunt cateva din realizarile Societatii “Mica.”
4. Alaturi de Societatea “Mica”, Banca ‘Crisana’ din Brad, impreuna cu cele trei sucursale infiintate pana in 1918 – Halmagiu, Gurahont, Baita - , are un rol insemnat in viata locuitorilor. Intrucat initiatorii infiintarii bancii in martie 1891 si ai sustinerii materiale a acesteia  au fost profesorii, invatatorii si preotii din Brad cat  si din satele de pe Valea Crisului, in frunte cu protopopul ortodox Vasile Damian, in toata perioada in care a functionat, Banca si-a desfasurat activitatea in mai multe domenii, cu beneficii atat pentru ea, cat si pentru clientii sai. Ca si alte banci din Transilvania, Banca “Crisana” a repartizat din beneficiile sale sume importante de bani in scopuri filantropice. A oferit la o suma modica, terenul pentru construirea actualului edificiu al Liceului “Avram Iancu”, iar pentru constructia cladirii, a acordat pana in 1907 suma de 50.000 coroane, jumatate din capitalul ei social. 
      In anul 1929, Banca “Crisana”, creeaza un fond in vederea intretinerii unei cantine pentru elevii de la Liceul Avram Iancu din Brad si a stimularii elevilor saraci, dar      merituosi, acordandu-le gratuit masa de pranz. A construit localul pentru scoala primara si a acordat burse elevilor merituosi. Tot in sprijinul invatamantului, a contribuit la completarea salariilor invatatorilor de la 18 scoli confesionale amenintate cu inchiderea de catre autoritatile maghiare. 
            Banca a donat deasemenea, importante fonduri pentru sprijinirea Bisericii Ortodoxe din Brad. Suma acordata in scopuri de binefacere pana in 1919 fiind de 233.862 coroane aur.
      Toti acesti pionieri au creat evenimente mari in cultura neamului nostru, peste care nu trebuie lasata sa se astearna uitarea. Noua romanilor, nu ne-a venit nimic pe alta cale, decat pe calea suferintelor, trudei si a indarjirii la noi asalturi. Pentru aceasta intemeitorilor de scoli si sprijinitori ai bisericilor romanesti, le inchinam reculegeri si bucurii solemne, recunostinta pioasa. Prin cinstirea evenimentelor mari si a celor ce le-au incrustat in constiinta istoriei noastre, oferim idealurilor mari ale poporului si umanitaii intregul nostru devotament.

